ועדת הכנסת, כנסת 18, פרוטוקול מספר 278, 2012-05-15 15:00

יריב לוין: צהריים טובים.

יריב לוין: רבותי, בבקשה לשבת.

יריב לוין: אני מבקש לפתוח את הישיבה.

יריב לוין: הנושא הראשון על סדר-היום: ערעורים על החלטת הנשיאות שלא לאשר דחיפות הצעות לסדר היום.

יריב לוין: מונחים בפנינו שני ערעורים, למעשה באותה הסוגיה, ערעורים של חברי הכנסת יעקב כץ וחברת הכנסת ציפי חוטובלי בעניין פסיקת בג"ץ ותגובת המדינה בעניין שכונת "גבעת האולפנה" בבית-אל.

יריב לוין: חבר הכנסת כץ, בבקשה.

יעקב כץ: אין הרבה מה - - -

יריב לוין: אורי, אתה מטעם הנשיאות?

אורי מקלב: כן.

יריב לוין: בבקשה, חבר הכנסת כץ.

יעקב כץ: - - להכביר מילים על הצער והסבל של – אני לא חושב רק של התושבים הנפלאים של השכונה הזו, שגרים שם עשרות שנים.

יעקב כץ: אגב, גם חברי אופוזיציה לשעבר, כמו חבר הכנסת מולה וחבר הכנסת בילסקי, וחבר הכנסת עתניאל שנלר ואחרים, כולל אביטל, שביקרו במקום, כולם הפכו להיות מהמבינים - - -

אברהם מיכאלי: למה את דודו רותם אתה לא מזכיר?

דוד רותם: הוא מדבר על האופוזיציה.

דוד רותם: הוא מדבר על עצמו ועל אורי אריאל.

יעקב כץ: על מי שהיה באופוזיציה ועכשיו בקואליציה.

יעקב כץ: על כל פנים, אני חושב שהדבר הזה הוא בוער.

יעקב כץ: זה לא יעלה על הדעת שאי-אפשר יהיה להעלות את זה כהצעה לסדר, זה דבר שהוא מתקבל מאליו.

יעקב כץ: צריך להיות לא אנושי כדי לא לאפשר לנו כחברי כנסת – שקרובים כל כך לאנשים, חיים אותם כל כך – אחרי החלטה כזו לא להעלות את זה לסדר-היום.

דוד רותם: רגע, אתם לא מעלים את הצעת החוק שלכם?

יריב לוין: חבר הכנסת מקלב, בבקשה, בשם נשיאות הכנסת, כי אני רואה שחברת הכנסת חוטובלי איננה.

יריב לוין: הערעור שלה יורד.

אורי מקלב: הדברים החשובים האלה, אדוני היושב-ראש- - -

יריב לוין: בבקשה, חבר הכנסת מקלב.

יריב לוין: בבקשה, מטעם נשיאות הכנסת.

יריב לוין: רבותי, אנא, לא שומעים כלום.

אורי מקלב: חשיבות הנושא ודחיפותו היו לעיניה של הנשיאות.

אורי מקלב: הנשיאות דנה בנושא הזה.

אורי מקלב: אבל על סדר-היום של הנשיאות היו גם כן שתי הצעות חוק שהוגשו על-ידי חבר כנסת כץ ועל-ידי עוד אחד מחברי הכנסת - -

אברהם מיכאלי: אורלב.

אברהם מיכאלי: אורלב, שני חוקים.

אורי מקלב: - - והוא גם כן נמצא בהצעות לסדר, כמחוקקי החוקים, כשתי הצעות חוק נפרדות, והם גם היו אלה שהגישו את ההצעות לסדר.

אורי מקלב: מכיוון שנושאים רבים היו על סדר יומה של הנשיאות, והם רוצים לצמצם בנושאים, אמרנו, משזה יעלה במליאה וידון במליאה כהצעות חוק טרומיות, אמרנו שזה יספק את - - -

יעקב כץ: אז, חבר הכנסת מקלב, אם החוקים ייפלו מאיזושהי סיבה, אנחנו נתחייב שלא להעלות את זה לסדר.

אברהם מיכאלי: אורלב כנראה יורד.

אברהם מיכאלי: חבר הכנסת אורלב יורד.

דוד רותם: אני חושב שאתם צודקים, אבל יש רק בעיה אחת, יש הצעה של חברת הכנסת חוטובלי.

דוד רותם: היא לא בהצעה.

אברהם מיכאלי: ירד.

אורי מקלב: בנושא אחר אבל.

אורי מקלב: חוטובלי בנושא אחר.

יריב לוין: רבותי, בואו נעשה סדר.

יריב לוין: קודם כל, הערעור של חברת הכנסת חוטובלי, אנחנו רואים אותו כאילו איננו מונח בפנינו מאחר שעל-פי התקנון בהיעדר התייצבותה כאן אנחנו לא יכולים לדון, וממילא גם לא לאשר אותו.

יריב לוין: כך שנותרנו רק עם הערעור של חבר הכנסת כץ.

יריב לוין: אני מבין, למיטב הבנתי, כנראה ששני החוקים המדוברים לא יועלו להצבעה - - -

יעקב כץ: לא, יכול להיות - - אני רוצה לבשר לכבודו שראש הממשלה עכשיו דן בעניינים, ויכולה להיות החלטה, בעזרת ה', שהוא ייתן לשרים חופש הצבעה.

יעקב כץ: במידה ועד מחר בבוקר אכן יינתן חופש הצבעה לשרים, החוקים כן יעלו.

יעקב כץ: אז אני מתחייב שבמידה והחוקים לא - - -

אורי מקלב: אפשר לסדר את זה בהתניה.

יריב לוין: אז אני מציע, נוכח העובדה שבאמת, אין מחלוקת שהנושא הוא לא רק חשוב, אלא גם דחוף וגם רלוונטי, ונוכח העובדה שמתחייב כאן חבר הכנסת כץ שככול שמי מהחוקים הרלוונטיים יועלו לדיון ויתקיים דיון בסוגיה הזו במסגרת הצעות חוק שמובאות לדיון מוקדם, הוא מיד יוותר וימשוך את ההצעה הדחופה לסדר.

יריב לוין: ומאחר שהוא המציע היחיד שיהיה ממילא זכאי להביא אותה, אני מציע שבנסיבות האלה אנחנו נאשר כרגע, ונקבל את הערעור, על דעת חבר - - -

גאלב מג'אדלה: יש לי עוד פתרון - - -

דוד רותם: חברת הכנסת חוטובלי - - -

יריב לוין: זה גם חשוב, נכון, אבל זה לא כל כך רלוונטי לעניין.

יריב לוין: רבותי, אני מציע שעל הבסיס הזה – על דעתו של נציג נשיאות הכנסת, סגן היושב-ראש, חבר הכנסת אורי מקלב – אנחנו נקבל את הערעור.

יריב לוין: כן, חבר הכנסת רותם.

דוד רותם: אני הייתי מציע שאנחנו – אני לא יודע איך, אבל ארבל בטח תמצא את הדרך.

דוד רותם: ארבל, איך אני יכול גם להכניס את ההצעה לסדר של חברת הכנסת חוטובלי באותם תנאים, למרות שהיא לא פה בערעור?

יריב לוין: אי-אפשר.

דוד רותם: מה זה אי-אפשר?

דוד רותם: אני לא מבין - - -

ארבל אסטרחן: מי שלא נמצא רואים כאילו הוא לא הגיש ערעור.

ארבל אסטרחן: זו הוראה ברורה.

יריב לוין: אי-אפשר.

יריב לוין: חבר הכנסת רותם, אי-אפשר, ואנחנו גם נהגנו כך לאורך כל הקדנציה.

קריאות: - - -

יריב לוין: אי-אפשר.

יריב לוין: אומרת גם מזכירת הכנסת – ובצדק – שפתוחה בפניה האפשרות להציע עמדה אחרת, ולכן פתחנו איזושהי אפשרות גם - - -

אורי מקלב: אתה יכול להחליט, אם במהלך הישיבה היא לא תגיע, אז אתה יכול להשאיר את זה פתוח עד סוף הישיבה.

יריב לוין: רבותי, מי בעד לקבל את הערעור על-פי המתווה שהוצג כאן?

יריב לוין: כולל גם אותי.

דוד רותם: אתם קואליציה, אם אתם לא יודעים.

דוד רותם: אתה בקואליציה.

מרינה סולודקין: אנחנו לא חברים בוועדה.

יריב לוין: רבותי, אני מקיים את ההצבעה.

יריב לוין: מי בעד לקבל את הערעור?

יריב לוין: בעד – 5

יריב לוין: נמנעים – אין

יריב לוין: חמישה בעד.

יריב לוין: מי נגד?

יריב לוין: אין.

יריב לוין: נמנעים – אין.

יריב לוין: לפיכך התקבל.

יושבי-ראש ועדות: א.

יושבי-ראש ועדות: יושב-ראש ועדת החוץ והביטחון

יריב לוין: אני עובר מכאן לסעיף השני בסדר היום.

יריב לוין: המלצה בדבר מינוי יושבי-ראש ועדות.

יריב לוין: יושב-ראש ועדת החוץ והביטחון, ויושב-ראש הוועדה לענייני ביקורת המדינה.

יריב לוין: חבר הכנסת אלקין, אנא תציג לנו את הסיכומים - - -

אברהם מיכאלי: את כל ההסכמות, כולל בעל-פה.

יריב לוין: - - שישנם, לפחות על בסיס מה שסוכם בתוך הקואליציה, ואולי אם ישנן הבנות כאלה ואחרות גם עם האופוזיציה, אז גם אותן.

יריב לוין: ואז אנחנו נאפשר לחבר הכנסת דב חנין להתייחס מכל מקום שימצא לנכון לשבת בו.

יריב לוין: בבקשה.

דוד רותם: האם אפשר יהיה לעשות הצבעה חשאית?

זאב אלקין: אני יכול?

זאב אלקין: תודה רבה ליושב-הראש.

זאב אלקין: אני מבין שאני מתייחס לסעיף 2 על שני מרכיביו, נכון?

יריב לוין: כן.

זאב אלקין: אני מתנצל על האיחור.

זאב אלקין: אני מביא לכאן המלצה לשני מינויים.

זאב אלקין: מינוי אחד הוא מתוקף הסכם - - הוא קודם כל מתוקף צורך, כי יושב-ראש ועדת החוץ והביטחון, כידוע, התמנה בשבוע שעבר לתפקיד שר, וכרגע הוועדה היא בלי יושב-ראש.

זאב אלקין: ומתוקף הסכם קואליציוני שנחתם בין סיעת הליכוד לסיעת קדימה, מי שאמור לאייש את תפקיד יושב-ראש ועדת החוץ והביטחון הוא נציג סיעת קדימה.

זאב אלקין: סיעת קדימה הודיעה לי שהנציג שלה לתפקיד הוא חבר הכנסת רוני בר-און.

זאב אלקין: ולכן אני מביא לכן את ההמלצה למנות את חבר הכנסת רוני בר-און לתפקיד יושב-ראש ועדת החוץ והביטחון, אבל האמת היא שכבר הבאתי פעם המלצה למנות אותו לתפקיד יו"ר ועדת ביקורת המדינה.

יוחנן פלסנר: אולי תביא לוועדה למינוי שופטים - - -

דוד רותם: לכן, אדוני, הוא היה צריך להתפטר אם הוא היה נבחר.

דוד רותם: לכן אני גם מציע עכשיו לעשות בחירות חשאיות, כדי לוודא - - אז אני יודע מה יצביעו אנשי קדימה.

זאב אלקין: אז זה סעיף אחד.

זאב אלקין: אומנם ישנן עוד ועדות - - -

קריאה: - - -

דוד רותם: אני נציג הקואליציה מההתחלה.

יריב לוין: רבותי, תאפשרו לחבר הכנסת אלקין.

זאב אלקין: ישנן אומנם עוד ועדות שאנחנו נבקש מוועדת הכנסת לבצע חילופין בתקופה הקרובה, מתוקף הסכמים קואליציוניים קיימים – גם בתוך הקואליציה הישנה, בינינו לבין סיעת העצמאות, בינינו לבין סיעת הבית היהודי – ישנן עוד ועדות שאנחנו נבקש מוועדת הכנסת בקרוב לבצע חילופין בתוקף ההסכם שלנו עם סיעת קדימה.

זאב אלקין: אבל הסיבה לדחיפות כאן מאוד ברורה, היות ושאול מופז היה יו"ר ועדת החוץ והביטחון, התפקיד התפנה, וזה לא ראוי שוועדת החוץ והביטחון תהיה תקופה ארוכה בלי יושב-ראש, ולכן אנחנו עשינו את זה בהליך מזורז.

זאב אלקין: כתוצאה מהמצב - - -

דוד רותם: אלקין, אני מוכרח לומר לך, אתה אמרת עכשיו דבר שעומד בסתירה לדברים שהצהיר ראש הממשלה.

דוד רותם: ראש הממשלה לא הצהיר על שום הסכם בהסכם הקואליציוני להעביר ועדות נוספות - - -

עינת וילף: לא, ועדות ישנות.

עינת וילף: יש הסכם - - -

זאב אלקין: לא, חס - - אני חושב שאדוני - - -

קריאה: הוא לא מדבר אליכם, הוא מדבר - - -

זאב אלקין: חבר הכנסת רותם, אני חושב שאתה לא - - -

יריב לוין: ההסכם הקואליציוני הוא ברור בשאלה הזאת.

זאב אלקין: ההסכם הקואליציוני הוא מאוד ברור, הוא מדבר על שלוש ועדות:

זאב אלקין: חוץ וביטחון - -

יריב לוין: רבותי, ההסכם הוא ברור.

זאב אלקין: - - כלכלה, וועדה שלישית שטרם נקבעה זהותה.

זאב אלקין: אני כרגע מדבר על חוץ וביטחון, נשארו עוד שניים, כלכלה - - -

יריב לוין: קיבלת עוד פעם הוראה למשוך זמן?

זאב אלקין: לא.

רחל אדטו: לפי מספר העיתונאים, אתה יכול לומר שהדבר הטכני הזה הוא גם כן - - -

זאב אלקין: הם מחלקים לחלק השני של דברי, אני בטוח.

זאב אלקין: היות וחבר הכנסת רוני בר-און נבחר על-ידי קדימה להיות נציג שלה לוועדת חוץ וביטחון, וכתוצאה מזה עוזב – באופן טבעי – את ראשות ועדת ביקורת המדינה, נפתחה השאלה של הוועדה לביקורת המדינה.

זאב אלקין: כרגע, בוועדה לביקורת המדינה יש נציג אופוזיציה יחידי בסיטואציה שנוצרה, והוא חבר הכנסת אורי אריאל.

זאב אלקין: בגלל שהחוק רוצה שיהיה שם איש אופוזיציה - - אגב, היתה אפשרות לסיעת קדימה להישאר תקופה מסוימת בוועדה הזאת, אבל חבר הכנסת רוני בר-און בחר – ואני חושב שבצדק – כדי שלא תהיה בעיה אפילו - - -

מגלי והבה: יש יותר מ - - גאלב מג'אדלה הוא לא חבר הוועדה - -

זאב אלקין: הוא לא חבר ועדה בביקורת המדינה.

מגלי והבה: אתה רואה, מפלגת העבודה רוצה שוויון, אבל לא בפועל, אלא על הנייר.

קריאה: - - -

זאב אלקין: אני תיכף אתייחס לזה.

זאב אלקין: נכון לעכשיו, חבר הכנסת אורי אריאל הוא נציג אופוזיציה יחיד.

זאב אלקין: ולכן בנסיבות האלה, ובגלל שלקואליציה אין שום יומרות לנהל את הוועדה לביקורת המדינה, המועמדות היחידה שאני יכול להביא בפניך היא של חבר הכנסת אורי אריאל.

זאב אלקין: יחד עם זאת, ואני אוסיף - - -

דוד רותם: מה עם מרינה?

זאב אלקין: היא חברת קואליציה.

מרינה סולודקין: הצטרפתי לקואליציה.

דוד רותם: את לא הצטרפת.

יריב לוין: חבר הכנסת רותם, לא תצליח למנוע את ההצבעה בסוף.

דוד רותם: אין לי עניין למנוע.

זאב אלקין: אדוני היושב-ראש, אני חושב שמתפקידי - - -

יריב לוין: אני אגלה לך עוד סוד – בעוד 10 דקות חבר הכנסת אלקין יחליף אותי, ואז זה יתקבל - - -

זאב אלקין: היות ואני רוצה - - אני יכול לסיים?

זאב אלקין: אני רוצה לעדכן את הוועדה, למען הסדר והגילוי הנאות.

זאב אלקין: הסוגיה הזאת של המינוי של חבר הכנסת אורי אריאל היא סוגיה שנמצאת במחלוקת בתוך האופוזיציה עצמה, ובין האופוזיציה לקואליציה.

זאב אלקין: המצב שנוצר לא מאפשר לנו כרגע ברירה אחרת.

זאב אלקין: יש לכך סיבות היסטוריות.

זאב אלקין: שאל חבר הכנסת מגלי והבה למה אין נציג לסיעת העבודה.

זאב אלקין: היה לה נציג מלכתחילה.

זאב אלקין: כשהיה תהליך הגירושין בין סיעת העבודה לסיעת העצמאות, שאושר כאן, בוועדת הכנסת – אני תיווכתי בו, אז אני מכיר את הדברים – סיעת העבודה ביקשה שהמקום הזה יהיה של סיעת העצמאות, ובתמורה ביקשה ועדות אחרות.

זאב אלקין: כתוצאה מזה היא ויתרה על המקום בביקורת המדינה, שהוא היום בידי סיעת העצמאות.

זאב אלקין: סיעת העבודה פנתה אלי בבקשה שאנחנו, סיעת הליכוד, נתרום אחד מהמקומות שלנו לסיעת העבודה כדי שהם יוכלו להיכנס לוועדה ולהיות יושב-ראש.

זאב אלקין: עד ששקלתי האם להיענות לבקשה הזאת או לא, כבר גיליתי בתקשורת שאנחנו חוסמים ומונעים ועושים כל מה שאפשר כדי שסיעת העבודה לא תהיה בפנים.

זאב אלקין: אמרתי לעצמי: הם מבקשים ממני טובה, וחמש דקות אחרי זה תוקפים אותי בתקשורת, אז לפחות אם כבר הותקפתי, אני יכול לוותר על הטובה.

זאב אלקין: אז נכון לעכשיו, סיעת הליכוד לא מתכוונת להיענות בחיוב לבקשה הזאת.

מגלי והבה: ככה אתה חוסם את שלי מלהצטרף לממשלה, מה אתה עושה?

יוחנן פלסנר: עדיף ידיעה ב-Ynet מראשות ועדה.

זאב אלקין: כל אחד בוחר מה הוא מעדיף.

זאב אלקין: לכן – בינתיים לפחות – לא נעניתי בחיוב לבקשה הזאת.

זאב אלקין: אפילו הסברתי לכם שזה פתר לי התלבטות, מה שקרה סביב הבקשה.

זאב אלקין: עכשיו, הנושא - - -

מרינה סולודקין: אבל אורי אריאל מאוד מתון.

זאב אלקין: אגב, אורי אריאל, לזכותו יאמר – סיעת האיחוד הלאומי, עוד כשחילקנו מקומות בוועדה המסדרת, היתה סיעת האופוזיציה היחידה שביקשה את ועדת ביקורת המדינה.

רחל אדטו: תגיד, אורי אריאל ידע שהוא הולך להיות יושב-ראש כאשר הוא ישב בשבוע האחרון של המליאה דרש את ההסכמים?

רחל אדטו: הוא כל כך לא עזב את - - -

אברהם מיכאלי: צריך לשאול אותו את זה בשאילתא ישירה.

זאב אלקין: הוא ניסה להראות מה זה אופוזיציה אמתית, הוא די הצליח, אני חייב להודות.

זאב אלקין: אני מודע לזה – אני גם רוצה לעדכן אתכם – שמתנהל שיח ביני לבין יושב-ראש סיעת העבודה, חבר הכנסת בוג'י הרצוג, וגם ראשי סיעות אחרות באופוזיציה, שבאו עם כל מיני רעיונות, דרישות, בקשות לשינויי תקנון ושינויים בהרכב הוועדות, שינויים בתקנון, לגבי 40 חתימות, הרבה דברים שקשורים לתפקוד האופוזיציה.

זאב אלקין: השיח הזה גם מתנהל במעורבותו של יושב-ראש הכנסת ובחסותו.

זאב אלקין: היתה אמורה להתקיים פגישה אתמול.

זאב אלקין: בגלל כל מה שהיה אתמול, זה לא התקיים אתמול, אני מעריך שזה יתקיים כנראה בשבוע הבא, כי מחר אני לא פה, אז אני מניח שמחר הפגישה הזאת לא תוכל להתקיים.

זאב אלקין: אבל בתחילת שבוע הבא אני מאמין שפגישה כזאת תתקיים, ואנחנו נדון שם בכל הבקשות של האופוזיציה, שחלק ממנה – ויש על זה ויכוח כרגע ביני לבין חבר הכנסת הרצוג על הסוגיה הזאת של הוועדה לביקורת המדינה.

דוד רותם: מה היתה הבעיה אתמול?

דוד רותם: למה לא היתה אתמול?

זאב אלקין: לא היתה.

זאב אלקין: אני חייב לך דיווח על הלו"ז שלי ועל הלו"ז של יושב-ראש הכנסת?

יריב לוין: רבותי, הבנו את העניין.

זאב אלקין: ולכן, כרגע אני לא רואה סיבה לעכב את המינוי.

זאב אלקין: הוועדה לביקורת המדינה צריכה לתפקד.

זאב אלקין: יש רק מועמד יחיד שיכול להיות יושב-ראש.

זאב אלקין: במידה ויגיעו להסכמות אחרות – גם אורי אריאל מודע לזה – אז נביא לכאן המלצות אחרות, אבל כרגע זה המצב.

יריב לוין: בסדר גמור.

יריב לוין: תודה.

יריב לוין: חבר הכנסת פרץ, בבקשה.

עמיר פרץ: אדוני היושב-ראש, אני כל פעם מחדש נפעם מהיכולת של זאביק אלקין, חבר הכנסת, להיות גם נחמד וגם דורסני.

עמיר פרץ: זה פשוט שילוב מדהים.

עמיר פרץ: תן לי, אני רוצה לדבר לזאביק פעם אחת.

עמיר פרץ: מה שמעניין, שרמת הטיעונים שלו מיום ליום הופכת לרמת טיעונים שמזלזלת בכל שביב של איזושהי רצינות ודמוקרטיה.

עמיר פרץ: מה אמר זאב אלקין?

עמיר פרץ: על מה ייפול גורלה של הוועדה לביקורת המדינה, שהיא בעצם המתחם האחרון של האופוזיציה?

עמיר פרץ: כי מישהו העליב אותו ב-Ynet.

עמיר פרץ: באמת, עניינים לאומיים עומדים עכשיו - - -

דוד רותם: למה, אורי אריאל הוא לא אופוזיציה?

דב חנין: הוא לא.

דב חנין: הוא לא.

עמיר פרץ: סליחה, סליחה, תיכף אני אגש לאורי אריאל, תן לי רגע.

עמיר פרץ: קודם כל, אני - - -

דב חנין: הוא לא אופוזיציה.

זאב אלקין: בינתיים הוא הוכיח שהוא אופוזיציה יותר - - -

יריב לוין: אבל למה אתם לא התעקשתם להשאיר את המקום - - - היה הפילוג עם עצמאות?

עמיר פרץ: חבר הכנסת, יריב לוין, אני אגיע גם לזה.

יריב לוין: הייתי מצפה מכם - -

עמיר פרץ: אני אגיע גם לזה.

יריב לוין: - - להשלים את כל - - - אצלכם.

עמיר פרץ: אני אגיע גם לזה, חבר הכנסת יריב לוין.

עמיר פרץ: אפילו לא התחלתי.

עמיר פרץ: תן לי רגע, עוד לא התחממנו.

עמיר פרץ: שנייה, מה קרה?

עמיר פרץ: לאט-לאט, חבר'ה.

עמיר פרץ: אמרתם אופוזיציה – אופוזיציה.

עמיר פרץ: עכשיו אני רוצה לומר, חברי, חבר הכנסת זאב אלקין, קודם כל, אני באמת רוצה להודיע בשמו של יושב-ראש סיעת העבודה שהוא קיים הבוקר שיחה עם יושב-ראש הכנסת.

עמיר פרץ: יושב-ראש הכנסת הודיע לו – אני לא שמעתי, לכן אני מודיע בשם המודיע, כדי שחלילה אני לא אומר דבר בשמו של יושב-ראש הכנסת ואחר כך - - -

יריב לוין: זה נקרא עדות שמועה.

עמיר פרץ: יושב-ראש הכנסת הודיע ליושב-ראש סיעת העבודה שכל הסכמה בנושא הזה צריכה להיות כפופה לאותו צוות הסכמות שצריך להתכנס ולנסות להגיע להבנות כלשהן בין הגורמים השונים.

עמיר פרץ: עכשיו אני רוצה לומר לכם, זה נכון שהיה פורום הסכמות כשהסתיימו הבחירות לכנסת.

עמיר פרץ: זה נכון שפורום ההסכמות אין בו טעם והוא לא צריך להיות קיים עכשיו.

עמיר פרץ: יחד עם זאת, מישהו אומר שהמצב במבנה הדמוקרטי של חלוקה בין אופוזיציה לקואליציה דומה היום למצב שהיינו לאחר הבחירות?

עמיר פרץ: הרי זה ברור שהיינו צריכים לכנס מיד ועדת הסכמות.

עמיר פרץ: זה ברור שהוועדה לביקורת המדינה היא ועדה - - -

זאב אלקין: אתה מציע להחזיר את הוועדה המסדרת?

עמיר פרץ: סלח לי, אתה אל תפריע לי.

עמיר פרץ: אתה יודע למי - - -

זאב אלקין: שאלת, אני מנסה להבין מה את רוצה.

עמיר פרץ: אני אציע.

עמיר פרץ: תאמין לי, אני אציע הכול בסוף.

עמיר פרץ: אני חושב שהעובדה שמנסים להתייחס בקלות כזאת למין מצב כזה, עם כל הכבוד - - אני מאוד מעריך את חבר הכנסת אורי אריאל.

עמיר פרץ: אני מתנגד לחלוטין לעמדותיו.

עמיר פרץ: אני חלוק עליו כמעט בכל נושא שהוא מעלה, אבל אני מעריך מאוד את פעילותו.

עמיר פרץ: ואנחנו מכהנים כאן יחד שנים רבות.

עמיר פרץ: יחד עם זאת, הוא לא אופוזיציה.

עמיר פרץ: הוא גורם לעומתי באופוזיציה.

עמיר פרץ: הוא סוס טרויאני באופוזיציה.

עמיר פרץ: מה העניין פה?

עמיר פרץ: אם זאב אלקין - - -

זאב אלקין: אני חשבתי שיש לאורי אריאל - - -

דוד רותם: נא לא לקרוא לאורי אריאל סוס.

יריב לוין: חבר הכנסת פרץ, אני מציע שתחזור בך מהמונח הזה מכיוון שהוא לא כאן.

עמיר פרץ: אני חוזר בי, זה לא איזה מינוח - - -

יריב לוין: נדמה לי שהוא גם הוכיח בהתנהלות שלו עד עכשיו שזה גם לא נכון.

יריב לוין: זה לא נכון, פשוט לא נכון.

עמיר פרץ: אתה תסלח לי מאוד, עם כל הכבוד הראוי, אם זאב אלקין היה אומר אני מושך ידי מהעניין הזה, כי הוא ראש הקואליציה.

עמיר פרץ: הוא זה שעכשיו בא לנהל מאבק כדי שיושב-ראש הוועדה לביקורת המדינה ימונה לפי טעמו?

זאב אלקין: לא צריך לנהל מאבק, אני - - -

עמיר פרץ: תן לי רגע.

עמיר פרץ: כל ההצגה פה - - -

זאב אלקין: אתם ניהלתם את המאבק הזה בהצלחה, פיניתם מקום, הוא מועמד יחיד, למה אני צריך לנהל מאבק?

עמיר פרץ: סלח לי, אתה נוהג עכשיו גם בחוסר הגינות.

עמיר פרץ: אתה יודע למה?

עמיר פרץ: כי סיעת העבודה, לא די שהיושב-ראש שלה במבצע חשאי, יחד עם היושב-ראש שלך, פרשו, באתם ואמרתם: תנו לנו גם מקומות בוועדות.

זאב אלקין: לא, למה?

זאב אלקין: לנו?

עמיר פרץ: סליחה, חבר הכנסת אלקין, אתם באתם ודרשתם בצדק, בגלל שינוי המבנה, והתניתם תנאי.

זאב אלקין: מה זאת אומרת?

זאב אלקין: אתם התפלגתם, הייתם צריכים לחלק את זה.

עמיר פרץ: אתה תסלח לי, אתה מתאר את זה כאילו מפלגת העבודה ויתרה, ונתנה והתנדבה.

עמיר פרץ: עכשיו אני רוצה להעלות על דעתי מצב שאילו חבר הכנסת גאלב מג'אדלה – נניח – היה חבר הכנסת היחיד מטעם האופוזיציה בוועדה לביקורת המדינה.

עמיר פרץ: או אחמד טיבי, נניח.

עמיר פרץ: אני מניח שזאב אלקין היה מרעיש עולמות כדי שהוא ייבחר כיושב-ראש.

זאב אלקין: זה לא היה תלוי בי.

עמיר פרץ: אין לי בכלל ספק בעניין.

עמיר פרץ: מה זה לא היה תלוי בך?

זאב אלקין: בוודאי שלא.

עמיר פרץ: את המבצעים - - למה אתה לא מאפשר גם לדבר?

עמיר פרץ: מילא אתה דורש כל דבר, מילא אתה אפילו לא מביט למה שעומד לנגד עיניך, אבל את זכות הדיבור תן לנו לפחות.

עמיר פרץ: זכות הדיבור תאפשר לנו.

זאב אלקין: את תייחס לי משהו שהוא לא נכון.

עמיר פרץ: אבל תן לדבר.

עמיר פרץ: תגיד אחר כך, הוא ייתן לך רשות דיבור.

עמיר פרץ: אני חושב שהעניין הזה הוא פשוט צביעות.

עמיר פרץ: הרי גאלב מג'אדלה היה חבר בוועדה לביקורת המדינה.

עמיר פרץ: אנחנו לא מתייחסים לוועדה לביקורת המדינה?

עמיר פרץ: הוא אפילו לא חבר והוא מגיע יותר מכולם.

עמיר פרץ: אבל הקואליציה דרשה – בצדק מבחינת חלוקת הכוחות – שייפנו מקום מאחת הוועדות – או מהכספים או מהוועדה לביקורת המדינה – לטובת העצמאות.

עמיר פרץ: ובהגינות, לא באו ואמרו: זה שלנו, לא נותנים.

עמיר פרץ: בהגינות, יש מצב חדש בכנסת, חילקו את הוועדות.

עמיר פרץ: גם עכשיו יש מצב חדש בכנסת.

עמיר פרץ: זה לא עולה על הדעת שמישהו מתעלם מכך.

עמיר פרץ: הרי לא יעלה על הדעת שמתוך 11 חברי הוועדה לביקורת המדינה יהיה רק נציג אחד לאופוזיציה.

עמיר פרץ: חברים יקרים, תביטו רגע אחד לשני בעיניים.

עמיר פרץ: אל תעשו צחוק מהדמוקרטיה, עם כל הכבוד.

עמיר פרץ: הרי היא ועדה שלא במקרה נקבעה כוועדה שתינתן בה עדיפות ברורה למעמדה ויכולתה של האופוזיציה להשפיע בתוכה.

עמיר פרץ: זה נכון בכל הפורומים.

עמיר פרץ: אפילו במועצה מקומית קטנה, זנוחה.

עמיר פרץ: הוועדה לביקורת היא תמיד ברשותה של האופוזיציה, ומי שבוחר זה האופוזיציה ולא מישהו אחר.

עמיר פרץ: עכשיו אני אומר, תראו, אפשר לרמוס הכול.

עמיר פרץ: אדוני היושב-ראש, אני פונה אליך.

עמיר פרץ: אתה בכל זאת שייך לאסכולה של הממלכתיות, של הבית"ריות - -

דוד רותם: של הדמוקרטיה.

עמיר פרץ: תאמין לי, חבר הכנסת יריב לוין, זו שעה חשובה.

עמיר פרץ: אני יודע, אנחנו מזלזלים בכל.

עמיר פרץ: היכולת שלנו לראות בכל מקרה מקרה מנותק מהתהליך כולו היא יכולת שבסוף תהיה לחרב פיפיות.

עמיר פרץ: ואסור לשום קואליציה לשכוח – יום אחד אתה בקואליציה, יום אחר אתה באופוזיציה.

עמיר פרץ: והתרבות שנהוגה כאן חשובה לא פחות מאשר תקנונים.

עמיר פרץ: והתרבות היא הסכמות, ולהגיע להבנות.

עמיר פרץ: ולא שמישהו ינצל מצב טכני ויגיד: אני כופה עליכם, על האופוזיציה, מי יהיה יושב-ראש הוועדה שאמורה להיות ברשות האופוזיציה.

עמיר פרץ: האופוזיציה צריכה להתכנס ולבחור מי המועמד שלה.

עמיר פרץ: ככה צריך להיות אילו הייתם רוצים לשמור על תקינות.

עמיר פרץ: אני אומר, אפשר לכופף מיעוט, אין שום בעיה.

עמיר פרץ: אתם יכולים לכופף תקנונים.

עמיר פרץ: אתם יכולים לכופף הכול.

עמיר פרץ: זה בסדר גמור.

עמיר פרץ: אבל בסופו של דבר אתם יכולים לפרק כללים שאי-אפשר אחר כך להחזיר אותם.

עמיר פרץ: זאב אלקין, אני פונה אליך עכשיו.

עמיר פרץ: באמת אני פונה אליך.

עמיר פרץ: שמע, יש גבול לכל דבר.

עמיר פרץ: אומנם, אתה יודע, זאב ביער רוצה טרוף כל מה שעומד מולו.

עמיר פרץ: אבל אתה יודע, גם זאב ביער טורף, טורף, שבע בשלב מסוים.

עמיר פרץ: אם הוא יטרוף אחרי שהוא שבע, הוא יכול להיחנק.

עמיר פרץ: להיחנק, חס וחלילה.

עמיר פרץ: עכשיו, אתה, מה קורה לך?

עמיר פרץ: את כל הדמוקרטיה טרפת.

עמיר פרץ: את כל האופוזיציה טרפת.

זאב אלקין: לא, לא את כולה.

עמיר פרץ: אין לך רגע אחד - - -

זאב אלקין: לא את כולה.

זאב אלקין: המשא ומתן הקואליציוני אתכם עוד בעיצומו.

עמיר פרץ: שנייה, אתה לא יכול לעצור רגע, לעצור את עצמך.

עמיר פרץ: האם טרוף טורפה לה הדמוקרטיה בישראל?

עמיר פרץ: מה קרה לכם?

עמיר פרץ: עצרו.

עמיר פרץ: אני אומר, אדוני היושב-ראש, אפשר למנות את אורי אריאל כממלא מקום לפרק זמן עד שיהיו הסכמות.

עמיר פרץ: לא יכול להיות שמישהו יכפה את זה.

עמיר פרץ: אני גם פונה לאנשי קדימה.

עמיר פרץ: אנשי קדימה בכל זאת, אין שום בעיה, אתם חלק מהקואליציה, זה נכון, אבל בכללים בתוך הכנסת – זה לא קשור לקואליציה-אופוזיציה.

עמיר פרץ: זה לא קשור לכללי המשחק, להבנות, לתרגומים של ההבנות.

עמיר פרץ: והרי אנחנו עוד נצטרך לחיות ביחד הרבה מאוד זמן.

עמיר פרץ: אני פונה אליכם לבוא ולעצור את המהלך הזה.

עמיר פרץ: תאמינו לי, לא יקרה כלום.

עמיר פרץ: בסופו של דבר נצטרך להגיע להבנות.

עמיר פרץ: אבל אני מבקש שאף אחד לא ינסה לתאר את זה כמהלך תמים.

עמיר פרץ: הדבר האחרון - - זאביק, אתה יודע, לפני ארבע שנים היית תמים.

עמיר פרץ: חשבתי שאתה תמים.

עמיר פרץ: אבל הדבר האחרון, אתה יכול לומר על עצמך שאתה תמים, מה אני אעשה?

עמיר פרץ: נכפה עלי, במקרה, הוא היחיד, אין לי ברירה.

זאב אלקין: לא במקרה, ככה רציתי.

עמיר פרץ: הוא נציג הקואליציה כי אתה פועל למנותו.

עמיר פרץ: וזה הטעם לפגם, כמו בכל פעם שמופיעים בפני שופט שיש לו עניין ואומרים לו: אתה לא יכול לשפוט בעניין.

עמיר פרץ: ואתה, זאב אלקין, אסור לך להיות מעורב בנושא הזה.

עמיר פרץ: תודה.

יריב לוין: חבר הכנסת פרץ, תודה.

יריב לוין: אני רק אעיר שבכל מקרה המינוי הוא מינוי עד שתהיה הסכמה אחרת.

יריב לוין: אם תהיה הסכמה אחרת - - -

קריאה: לא, ממלא מקום.

עמיר פרץ: לא, מה זה עד שתהיה הסכמה?

יריב לוין: אבל אנחנו לא נמנה ממלא מקום - -

קריאה: למה לא?

יריב לוין: - - לא עשינו את זה עד עכשיו בכלל, ולא - - -

עמיר פרץ: למה לא?

עמיר פרץ: אז לא נמנה היום.

זאב אלקין: חבר הכנסת דב חנין.

זאב אלקין: אחריו – חברת הכנסת מרינה סולודקין.

דב חנין: תודה אדוני.

דב חנין: אני אהיה קצר, ואני רוצה שלא יהיו אי-הבנות לגבי מה שאני אומר.

דב חנין: המהלך שאדוני, חבר הכנסת אלקין - - המהלך שאתה מקדם בשם הקואליציה הוא מהלך חמור ומסוכן.

דב חנין: אגב, אני לא מופתע, כי זו לא פעם ראשונה שאתם עושים את זה.

דב חנין: אתם גם בחרתם את נציג האופוזיציה בוועדה למינוי שופטים.

דוד רותם: נכון.

דב חנין: ובדרך הזאת אפשר גם להמשיך ולהתקדם הלאה.

יעקב כץ: זאת היתה הצבעה חשאית.

יעקב כץ: סלח לי, דב.

יעקב כץ: יכול להיות שזחאלקה גם הצביע בשבילו.

דב חנין: חבר הכנסת כץ, אתה בוודאי לא תמים.

זאב אלקין: אולי אני אפתיע אותך, אבל היו חבריך לספסלי האופוזיציה – כולל במה שקרוי המפלגות הערביות – שבזכותם אורי אריאל מונה לוועדה למינוי שופטים.

זאב אלקין: אני לא ארחיב.

דב חנין: לא תפתיע אותי, אני יודע בדיוק מה קרה שם.

דב חנין: אתה לא צריך להרחיב כי אני יודע בדיוק מה קרה.

דב חנין: זו היתה החלטה של הקואליציה.

דוד רותם: מי שלא הצביע בשביל - - - מאחורי הפרגוד - - -

דב חנין: אבל, חברים יקרים, אני רוצה לסיים את דברי בשתי דקות, אם לא יהיו קריאות ביניים, אין לי בעיה להישאר פה גם עד הערב.

דב חנין: ובכלל, אתם יכולים להשתיק את האופוזיציה, למה לתת לה בכלל את הזכות לדבר.

זאב אלקין: חס וחלילה.

דב חנין: עוד נראה.

דב חנין: המהלך הזה הוא מהלך חמור ומסוכן.

דב חנין: אתם לא יכולים לקבוע בשם האופוזיציה, ואתם לא תקבעו בשם האופוזיציה שום דבר.

דב חנין: חבר הכנסת אורי אריאל נבחר כמועמד הקואליציה לתפקיד יושב-ראש הוועדה לביקורת המדינה, זה מה שאתם מציעים.

דב חנין: לא במקרה מועמדתו מוצגת כאן על-ידי יושב-ראש הקואליציה.

דב חנין: אני למדתי – כשלמדתי אזרחות – שבין קואליציה לאופוזיציה יש מחלוקת.

דב חנין: בדרך כלל האופוזיציה מציגה את העמדה ההפוכה ממה שהקואליציה מציגה.

דב חנין: אבל כאן יש קואליציה שלוקחת על עצמה אפוטרופסות גם על האופוזיציה.

דב חנין: אדוני, חבר הכנסת אלקין, אין שום דחיפות לבצע את המהלך הזה היום.

דב חנין: אני ראיתי את הוראת תקנון הכנסת – אני מבקש את הקשבתך לרגע – ותקנון הכנסת מחייב – אם אני הבנתי נכון, עורכת הדין אסטרחן תתקן אותי – שיתמנה נציג אופוזיציה בתוך 14 יום, או בעצם, תופסק כהונתו של יושב-ראש שעבר לקואליציה, כמו חבר הכנסת בר-און בתוך 14 יום מיום שהוא הפך להיות חבר קואליציה.

דב חנין: היום הקובע הוא אותו יום רביעי בשבוע שעבר שבו אושר ההסכם הקואליציוני, ואושר הרכבה של הממשלה.

דב חנין: ולכן יש לפחות שבוע ויום עד המועד האחרון להחלטה מי יכול למלא את מקומו של חבר הכנסת רוני בר-און.

דב חנין: אני אומר את הדברים מתוך הנחה שאתם לא רוצים להשאיר את הוועדה לביקורת המדינה ללא יושב-ראש.

דב חנין: זו הנחה שאני מוכן לקבל אותה.

דב חנין: זה משאיר לנו שבוע ויום.

דב חנין: שבוע ויום, שזה מספיק זמן להידברות.

דב חנין: אני מבין שלא ניתן היה לעשות אותה אתמול, ואי-אפשר אולי לעשות אותה מחר, אז נעשה אותו ביום ראשון, או ביום שני.

דב חנין: הדברות, כדי שימוצה התהליך של הבנה עם סיעות האופוזיציה מיהו הנציג מטעם סיעות האופוזיציה שסיעות האופוזיציה רוצות שימלא את התפקיד של יושב-ראש הוועדה לביקורת המדינה, ומהי הדרך הנכונה שהדבר הזה יכול להתבצע בפועל.

דב חנין: אין שום סיבה לבהילות הזאת, והמהלך הזה הוא רק מהלך כוחני, שלטעמי, שובר את כל הגבולות ואת כל הקווים האדומים שקיימים בכנסת.

דב חנין: אני רוצה לסיים ולומר, כדי למנוע כל אי-הבנה, שמבחינתן של סיעות האופוזיציה – למעט סיעת האיחוד הלאומי – המהלך הזה הוא מהלך של שבירת כלים.

דב חנין: אתם יכולים לעשות את זה, יש לכם פה רוב.

דב חנין: אני בכלל לא מצביע, אין לי זכות הצבעה.

דב חנין: אני אומר את דברים והולך, תעשו מה שאתם רוצים.

דב חנין: יחד עם קדימה יש לכם רוב של 90% בוועדה.

דב חנין: אתם יכולים לעשות כל מה שאתם רוצים.

דב חנין: מבחינת האופוזיציה זו שבירת כלים.

דב חנין: אני מציע לכם לא לשבור את הכלים, כי לא חייבים.

דב חנין: אולי תגיעו למסקנה בשבוע הבא שאתם כן רוצים לעשות את זה, אבל למה לכם כרגע?

דב חנין: תמצו את התהליך, תמצו את ההידברות, עזבו את הידיעה שהתפרסמה או לא התפרסמה – איפה זה היה ב-Ynet?

קריאה: זה היה ב"קול ישראל".

דב חנין: ב"קול ישראל", לא משנה איפה.

זאב אלקין: זה היה בכל מקום.

זאב אלקין: אתה ממעט ביכולתו של עמית.

זאב אלקין: זה היה בכל מקום.

זאב אלקין: למה אתה מפרסם כלי תקשורת כזה או אחר?

דב חנין: מאה אחוז.

דב חנין: אז אני אומר, שימו בצד את הידיעות שהתפרסמו בכל כלי התקשורת, שאתה מתייחס אליהן, חבר הכנסת אלקין.

דב חנין: זה לא לכבודה של הכנסת להתנהל לפי מה שהתפרסם או לא התפרסם באיזשהו עיתון.

דב חנין: אנחנו לא עוסקים פה - - -

אילן גילאון: מה התפרסם?

דב חנין: לא יודע.

דב חנין: טענה שהתפרסמה טענה כלפי סיעת הליכוד.

דב חנין: חבר הכנסת אלקין, אני אומר לך את זה כפרלמנטר מנוסה מאוד בעבודת הכנסת, השאלה – באמת עם כל הכבוד – איננה שאלת כבודך האישי, ואפילו לא כבודה של סיעת הליכוד.

דב חנין: השאלה היא כבודה של הדמוקרטיה וצורת התפקוד של הדמוקרטיה.

דב חנין: ולכן אני אומר, לכבוד כולנו נשאיר את השאלה הזאת פתוחה.

דב חנין: בשבוע הבא ימוצה תהליך ההסכמות וההידברות.

דב חנין: לא ימוצה – תחזרו לוועדה הזאת, תגידו: ניסו, לא הלך.

דב חנין: תודה רבה.

עמיר פרץ: אפשר אולי לשמוע את היועצת המשפטית?

ישראל אייכלר: אפשר משפט?

זאב אלקין: רגע, קודם חברת הכנסת מרינה סולודקין.

מרינה סולודקין: אני לא חברה בוועדה.

מרינה סולודקין: באתי כדי לתמוך במועמדות של רוני בר-און לראש ועדת חוץ וביטחון.

מרינה סולודקין: אבל יש לי כוח, ואני חושבת שאני יכולה לומר ששלוש שנים וחצי אני יושבת בוועדה לביקורת המדינה עם אורי אריאל.

מרינה סולודקין: הוא בין חברי הכנסת הכי טובים, ובנושא של דמוקרטיה ישראלית - -

עמיר פרץ: לא חלקנו על זה.

מרינה סולודקין: - - הכי דמוקרטי והכי ליברלי.

מרינה סולודקין: בשנה האחרונה, יחד עם רוני בר-און, עשינו דבר מאוד חשוב לדמוקרטיה הישראלית, פתחנו רשות בקרה ופיקוח לפרקליטות המדינה.

מרינה סולודקין: אתם מבינים עד כמה זה היה קשה.

מרינה סולודקין: ולא ראיתי – חוץ מגאלב מג'אדלה – אף אחד שהשתתף בזה.

מרינה סולודקין: ועכשיו אתם באופוזיציה בוחרים.

מרינה סולודקין: או שזה יהיה איש אופוזיציה אמתי, שכל דבר הכי רע, או מישהו שבונה את הכלים של הדמוקרטיה הישראלית, וזה אורי אריאל.

מרינה סולודקין: תודה.

זאב אלקין: תודה רבה.

זאב אלקין: חבר הכנסת אייכלר.

ישראל אייכלר: אדוני היושב-ראש - - -

יעקב כץ: רציתי להגיד למרינה תודה בשם עם ישראל.

ישראל אייכלר: אדוני היושב-ראש, אני לא רוצה לסתור או להתווכח בכלל עם עמדת האופוזיציה, הקואליציה.

ישראל אייכלר: לי צרמה פה איזושהי נימה אחרת.

ישראל אייכלר: זה שהאיחוד הלאומי הוא חלק בלתי נפרד מהאופוזיציה, בעיני זה כל כך פשוט.

ישראל אייכלר: האם בגלל שהוא מצד ימין הוא פחות אופוזיציה ממי שמצד שמאל?

ישראל אייכלר: יכול להיות שמחר אנחנו נהיה באופוזיציה.

ישראל אייכלר: מה זה הדה-לגיטימציה לאורי אריאל בגלל שהוא אופוזיציה - - -

קריאה: - - - הוא בקואליציה, סוס טרויאני, קרנף אפריקאי.

ישראל אייכלר: לא, אני אומר פשוט שזה מאוד צורם, ואני לא מוכן להשלים עם זה שבגלל שחבר הכנסת הוא מצד ימין וגם חובש כיפה אז הוא לא יכול לייצג את האופוזיציה בגלל שהוא לא משמאל.

ישראל אייכלר: זה לא מקובל עלי.

עמיר פרץ: מה זה קשור?

ישראל אייכלר: כל הטיעונים האחרים שלכם נכונים ויפים, אני לא סותר את דבריכם.

ישראל אייכלר: אבל שימו לב בזהירות, שלא יהיה מצב שמי שנמצא בימין לא יכול להיות אופוזיציה.

עמיר פרץ: אמרנו שהאופוזיציה צריכה לבחור.

עמיר פרץ: שייבחר באופוזיציה, אין שום בעיה.

ישראל אייכלר: על זה אין לי ויכוח, אבל צורמת לי הנימה שאורי אריאל הוא פסול או בגלל שהוא ימני או בגלל שהוא חובש כיפה.

עמיר פרץ: מי הזכיר את זה?

עמיר פרץ: אני אמרתי מראש שאני מאוד מעריך אותו כחבר כנסת, כאדם, יש לנו יחסים מצוינים.

עמיר פרץ: מה זה קשור?

ישראל אייכלר: אבל אמרתם שבגלל שהוא בימין.

עמיר פרץ: אמרתי שהוא לא שייך לאופוזיציה, נקודה.

ישראל אייכלר: למה?

ישראל אייכלר: הוא אופוזיציונר.

עמיר פרץ: סליחה, עם הכבוד - - -

אילן גילאון: הוא סוג אחר של ליכוד.

אילן גילאון: הוא סוג אחר של ליכוד.

אילן גילאון: יש הרי ארבעה סוגי ליכוד בקואליציה - - -

ישראל אייכלר: עד כמה שאני יודע, הוא - - - לממשלה.

אילן גילאון: - - אתה רוצה גם ארבעה באופוזיציה?

זאב אלקין: תודה רבה, חבר הכנסת אייכלר.

זאב אלקין: חבר הכנסת רותם.

דוד רותם: אדוני היושב-ראש, אני מוכרח לומר שהדברים - - -

זאב אלקין: אחריו חבר הכנסת גילאון, ואנחנו נעבור להצבעה.

עמיר פרץ: לא, אבל אני רוצה לשמוע את היועצת המשפטית.

זאב אלקין: אוקיי.

זאב אלקין: בסדר גמור.

עמיר פרץ: תודה רבה.

דוד רותם: אני מוכרח לומר שהדברים ששמענו מחבר הכנסת דב חנין ומחבר הכנסת עמיר פרץ הם הסכנה הגדולה ביותר לדמוקרטיה.

דוד רותם: כי חבר הכנסת דב חנין הסביר לנו ככה: אם לא תקשיבו למה שאני אומר, אז זה יהיה משבר עם האופוזיציה ואנחנו רואים בזה נקודת מבחן.

דוד רותם: רבותי מהאופוזיציה, אל תפחידו אותנו.

דוד רותם: אנחנו ראינו כמה אתם חזקים, מה אתם מסוגלים לעשות.

דוד רותם: כאשר מאיימים זה הרבה יותר חמור מאשר כאשר עושים בחירות בגלוי.

דוד רותם: עכשיו, אני רוצה להבין דבר אחד, על-פי הוראות התקנון והחוק, יושב-ראש ועדת ביקורת המדינה הוא איש אופוזיציה.

דוד רותם: איש אופוזיציה פירושו של דבר שלסיעתו אין הסכם עם הממשלה, או איננה נוטלת חלק בעבודת הממשלה.

דוד רותם: לשמחתי, האיחוד הלאומי הוא לא חלק מהקואליציה.

דוד רותם: אתה מבין מה אנחנו היינו עושים אם הם היו חלק מהקואליציה?

דוד רותם: אתם מבינים איזו מכה זו היתה יכולה להיות?

ישראל אייכלר: אבל למה אתה מתגרה בהם?

ישראל אייכלר: יש כאלה שאומרים על ליברמן דברים יותר קשים מאשר אתה אומר על האיחוד הלאומי.

דוד רותם: בוא נאמר ככה, זה בסדר, אני אומר עליהם רק דברים טובים.

דוד רותם: אני יודע, יש הרבה אנשים שמדברים על ליבמן בלי לדעת את העובדות.

דוד רותם: הם בדרך כלל מסיעות שכן בקואליציה.

דוד רותם: צריך לזכור רק דבר אחד – הם מדברים פה על הסכמות, הסכמות, ההסכמות.

דוד רותם: אני לא מבין, למה אתם צריכים הסכמות?

דוד רותם: אתם אופוזיציה?

דוד רותם: אל תגיעו לשום הסכמות.

דוד רותם: תביאו הנה את הנושאים – או לאיזה ועדה שאתם רוצים - נצביע ונחליט.

עמיר פרץ: די, נו, באמת.

דוד רותם: מה אפשר לעשות?

עמיר פרץ: די.

דוד רותם: די – מה אפשר לעשות?

דוד רותם: אתם בחרתם בשיטה הדמוקרטית, קואליציה ואופוזיציה.

דוד רותם: אין שום סיבה לדחות את הדיון - - -

עמיר פרץ: אז תשנה את התקנון ותקבע שגם הוועדה הזו תהיה בקואליציה, מה הבעיה?

עמיר פרץ: גם זה יהיה - - -

דוד רותם: אני לא מבין, מה ז קואליציה.

דוד רותם: אתה יכול להסביר לי מה זה, מה זה אופוזיציה?

עמיר פרץ: תשנה את זה גם, מה הבעיה?

דוד רותם: לא, זה בסדר, אתה יכול להגיד את זה עוד עשר פעמים.

דוד רותם: תסביר לי מה זה אופוזיציה.

עמיר פרץ: חבר הכנסת רותם, אני מאוד מעריך את - - -

דוד רותם: מה זה אופוזיציה?

עמיר פרץ: חבר הכנסת רותם, אתה יכול להתווכח על הסוגיה הזאת, זה בסדר.

עמיר פרץ: אבל יש כללים ותרבות של יחסים בין קואליציה לאופוזיציה, שהם מעבר לרוב ומיעוט, זה הכול.

דוד רותם: מה זה אופוזיציה?

דוד רותם: רק תסביר לי.

דוד רותם: אורי אריאל הוא בקואליציה או באופוזיציה?

עמיר פרץ: אורי אריאל הוא באופוזיציה, הוא צריך להיבחר על-ידי האופוזיציה, נקודה.

עמיר פרץ: זה הכול.

דוד רותם: הבנתי, אז תבחרו במישהו אחר בינתיים, אבל אין לכם חבר ועדה, מה אפשר לעשות?

עמיר פרץ: בסדר, מאה אחוז, אז נעשה את התהליך בהסכמה.

זאב אלקין: אני לא ראיתי שעל תפקיד יושב-ראש האופוזיציה עשו בחירות באופוזיציה, אבל בסדר.

עמיר פרץ: סלח לי, חבר הכנסת אלקין, היא הנותנת.

עמיר פרץ: אם היו באים רוב חברי האופוזיציה ומחליטים שהם רוצים יושב-ראש אופוזיציה אחר, זה מה שהיה קורה.

עמיר פרץ: והיום רוב חברי האופוזיציה אומרים לך: אנחנו רוצים יושב-ראש ועדה אחר.

עמיר פרץ: דווקא הדוגמא שלך היא הנותנת בדיוק.

זאב אלקין: תודה רבה.

דוד רותם: לכן אני חושב שצריך לעבור להצבעה.

זאב אלקין: תודה.

זאב אלקין: חבר הכנסת אילן גילאון.

אילן גילאון: אני מודה שאחרי ההרצאה של חבר הכנסת דודו רותם "מונטסקייה" אודות הדמוקרטיה, קטונתי.

אילן גילאון: ובכל זאת, זה מזכיר לי מאוד את המערכון על בית"ר ירושלים – מה אתם רוצים לקבוע, אנחנו רוצים את המאמן, את השחקנים, את התוצאה ואת המגרש, ואת כל הדברים האחרים.

אילן גילאון: והיות ואני אוהב את המשל של הזאב, יש לי גם ורסיה נוספת - - אתה הזאב שאני מכיר מקודם, אבל אני לא אגיד את זה מפאת כבודו של המקום.

אילן גילאון: אני אשתמש רק במשפט שאני משתמש בו הרבה בזמן האחרון, שז'אן-ז'אק רוסו היה אומר שהבושה היא בת לווייתה של היכולת בין טוב לרע, ונדמה לי שאתם נמצאים ממש-ממש בשלב המאוד המסוכן של איבוד הבושה ואיבוד היכולת להבחין בין טוב לרע.

אילן גילאון: יש לכם ארבעה סוגי ליכוד בקואליציה.

אילן גילאון: יש לכם את הליכוד הקשה, את הליכוד הקיצוני בדמותה של המפלגה של דודו רותם.

אילן גילאון: יש לכם את הליכוד המסורתי.

אילן גילאון: ואף אחד הוא לא הליכוד האמתי, דרך אגב.

אילן גילאון: יש לכם את כל סוגי הליכוד, אתם רוצים אותם גם בתוך האופוזיציה?

אילן גילאון: אז אני אומר לכם, אתם פשוט תשמינו עד כדי כך שאתם באמת תהיו כמו הצפרדע בתוך המשל המפורסם, ותסלחו לי שאני משתמש כל כך הרבה בצרפתים במקרה הזה, אבל הריח של הגבינה כבר מתחיל לעלות לי לראש.

זאב אלקין: תודה רבה לחבר הכנסת אילן גילאון.

זאב אלקין: חבר הכנסת אורי אורבך.

אורי אורבך: יש היגיון וצדק במה שאומר חבר הכנסת עמיר פרץ.

אורי אורבך: אני מציע את הדבר הזה: נמשיך את המהלך של בחירת אורי אריאל – שהוא מהאופוזיציה, אבל פורמלית הוא מהאופוזיציה, כמו אופוזיציה.

אורי אורבך: הוא ליד.

אורי אורבך: אבל אופוזיציה, פורמלית, אין ויכוח – בנוסף לסגולותיו האישיות – שפורמאלית הוא יכול להיות.

אורי אורבך: אבל עדיין, גם אם אורי אריאל המצוין הוא ראש הוועדה, עדיין יש תת-ייצוג חמור לאופוזיציה בוועדה הזאת.

אורי אורבך: אין אופוזיציה, הוא היחידי.

אורי אורבך: לכן אני מציע, בואו נשלים את המהלך של בחירת אורי אריאל ליושב-ראש ועדת ביקורת המדינה, אבל נגיע להסכמות בוועדת ההסכמות – או איך שתקראו לזה – על שינוי מסוים בהרכב הוועדה לביקורת המדינה מבחינת החברים, כדי שלאופוזיציה יהיה ייצוג כפי שראוי בוועדה לביקורת המדינה - -

דוד רותם: אין אופוזיציה.

אורי אורבך: - - שהיא באופן מסורתי והגיוני צריכה לקבל כוח של האופוזיציה, למרות שזה לא נעים.

אורי אורבך: הקואליציה מספיק גדולה, אבל צריך לשמור על כללים מסוימים, בלי לפגוע בזכויות של אורי אריאל כחבר פורמלי לכל דבר באופוזיציה ובזכותו להיות יושב-ראש הוועדה.

אורי אורבך: אני חושב שזו הסכמה שיש בה סבירות.

זאב אלקין: תודה רבה לחבר הכנסת אורבך.

זאב אלקין: אני רק אגיד שאמרתי - - -

אורי אורבך: כמו שתמכתי בהצעה הראשונית שלו.

זאב אלקין: יש הרבה שאלות שהאופוזיציה העלתה על שולחן המשא ומתן.

זאב אלקין: כפי שאמרתי, הוא יתקיים, ונגיע או שלא נגיע שם להבנות בכל מכלול ההבנות האלה.

זאב אלקין: אגב, אם כתוצאה מזה יצטרכו לעשות שינוי גם לגבי יו"ר הוועדה לביקורת המדינה, אז יעשו.

זאב אלקין: ועדת הכנסת יכולה כל רגע לשנות את עמדתה ולהמליץ על מועמד אחר.

זאב אלקין: ולכן הצעה מהסוג שהצעת בוודאי תעלה שם, כפי שעלו גם הצעות אחרות.

עמיר פרץ: חבר הכנסת אלקין, אתה שוכח דבר אחר, שהחלפת יושב-ראש ועדה הוא מהלך כמעט בלתי אפשרי, עם כל הכבוד.

עמיר פרץ: ועדת כנסת יכולה להמליץ, צריך רוב במליאה.

זאב אלקין: לא.

עמיר פרץ: מה לא? כן.

עמיר פרץ: מה זה לא?

זאב אלקין: ממש לא.

זאב אלקין: איזו מליאה?

עמיר פרץ: מליאת הכנסת.

זאב אלקין: ממש לא.

זאב אלקין: ממש לא.

זאב אלקין: ועדת הכנסת מביאה את זה לאישור מליאת הוועדה, והמסורת בכנסת - - -

עמיר פרץ: המסורת בכנסת.

עמיר פרץ: מה התקנון אומר?

עמיר פרץ: מה התקנון אומר, סליחה?

זאב אלקין: חברי ועדה מצביעים.

עמיר פרץ: לא, מה התקנון אומר?

עמיר פרץ: לפי דעתי היא צריכה להביא את זה לאישור מליאת הכנסת.

זאב אלקין: ממש לא, עמיר.

עמיר פרץ: אז אני רוצה לשמוע מהיועצת המשפטית.

זאב אלקין: בבקשה, היועצת המשפטית.

ארבל אסטרחן: אני אתייחס לכמה דברים, גם לשאלה האחרונה, רק דבר אחד - - -

זאב אלקין: אולי חבר הכנסת פלסנר קודם, כי אולי גם לו יש - - אולי יש לך שאלה, היא כבר תענה על הכול ביחד.

יוחנן פלסנר: תודה.

יוחנן פלסנר: שמעתי את הדברים של עמיר.

יוחנן פלסנר: אני עוד לא רגיל לפוזיציה של קואליציה, לכן שמעתי אותם בנפש חפצה.

יוחנן פלסנר: הלוואי, דרך אגב, שהיינו רואים התנהלות ממלכתית באופן קונסיסטנטי כזה ממפלגת העבודה, ועמיר באמת מייצג את הקו הזה.

יוחנן פלסנר: אבל לא כולם אצלכם בדיוק - -

מרינה סולודקין: מי מרכיב את הממשלה?

יוחנן פלסנר: - - השיקולים הממלכתיים בכל אחד מהמהלכים ובהתנהלות פה בכנסת היא נר לרגליו.

יוחנן פלסנר: לכן אני אומנם מקבל כל מילה שאתה אומר, אבל כשזה נוגע למפלגת העבודה כמפלגת העבודה, תרשה לי להיות קצת סקפטי, בהכירי את ההתנהלות כאן בכנסת ובכלל.

יוחנן פלסנר: ולכן, זה מה שנקרא, עוזר לי להתמודד עם כל הסיטואציה הזאת.

יוחנן פלסנר: ועם זאת, אני עכשיו הייתי שמח, זאב, לשמוע ממך, אדוני היושב-ראש – למרות הביקורת שיש לי על מפלגת העבודה ועל הצביעות שלה, כן הלאה, ולא על עמיר, שהוא באמת הציג כאן עמדה שנשמעה לי הגיונית.

יוחנן פלסנר: ואני מתחבר לעמדה של אורי שאומר שלא הגיוני שיהיה רק חבר אחד בוועדת הביקורת שהוא מהאופוזיציה.

יוחנן פלסנר: ויש גם בעייתיות עם העובדה שנציג האופוזיציה הוא בעצם נציג של הצד השני מ-26 חברי האופוזיציה האחרים, וזו ועדה שהאופוזיציה כן צריכה לבוא בה לידי ביטוי.

יוחנן פלסנר: אני חושב שכן הייתי שמח, לפני שמצביעים, שתציג את סל ההסכמות או הנושאים שבהם אתה מתכוון לדון ולאפשר לאופוזיציה במצב הייחודי הזה לבוא יותר לידי ביטוי, גם אם זה לא - - -

זאב אלקין: אמרתי - - - שום דבר כי - - -

יוחנן פלסנר: - - גם אם זה נותן להם יותר כוח מאותם 26 המנדטים.

יוחנן פלסנר: ואני מדבר כאיש קואליציה, עדיין אני רוצה שהם יבואו לידי ביטוי כדי שהכנסת תתפקד - - אני לא יודע, למשל, שינוי של 40 חתימות, או דברים אחרים.

יוחנן פלסנר: אני חושב שנכון – אפילו לפרוטוקול – לשמוע לפחות מהם הנושאים שעל סדר-היום כדי להבין שכל הנושא הזה יבוא כחבילה, והוא יהיה זמני עד שכל החבילה תאושר.

זאב אלקין: אני יכול לסמן מהם הנושאים שעל סדר-היום מבחינת חבר הכנסת בוז'י הרצוג, אני עוד לא ידוע להגיד לך למה נגיע בהבנות, כי הדיון טרם התקיים.

זאב אלקין: הנושאים שעל סדר-היום הם הסוגיה של 40 חתימות, זו סוגיה של 25 חתימות לכינוס בפגרה – למרות שלכאורה לאופוזיציה יש 26 כרגע, אבל הם מבקשים להקטין גם את זה.

זאב אלקין: הנושאים על סדר-היום, חלוקת מקומות בוועדות.

זאב אלקין: אומנם החלוקה שיש היום משקפת את הכוח היחסי של הסיעות, לא משנה קואליציה או אופוזיציה, אבל הם מבקשים להגדיל את הייצוג של סיעות האופוזיציה על חשבון סיעות הקואליציה בוועדות כדי לתת להם יותר ייצוג.

יוחנן פלסנר: ומה העמדה העקרונית שלך?

זאב אלקין: אנחנו נבוא ונדבר על הכול, ונראה אם נצליח להגיע להסכמות.

זאב אלקין: אני לא אנהל את זה כאן מולך.

זאב אלקין: ברשותך, יוחנן, אני אנהל את זה מול בוז'י הרצוג אצל יושב-ראש הכנסת.

יוחנן פלסנר: אין שום בעיה, יש לי הרבה כבוד לבוז'י הרצוג ולפעלתנות התקנונית שלו, אבך אני כן רוצה, כרוח דברים, כשותפך דווקא - - -

זאב אלקין: כשותפי, אני מניח שכל הבנה שנגיע או לא נגיע עם האופוזיציה, תובא לשולחן הנהלת הקואליציה ושם תוכרע.

זאב אלקין: היות ואתה מיוצג שם על-ידי יושבת-ראש סיעתך, אז שם תבוא ההכרעה.

זאב אלקין: אני מניח שהיא תבוא לשם מצוידת בעמדת סיעת קדימה ותייצג אותה נאמנה, כמו שהיא תמיד עושה.

דוד רותם: וחוץ מזה, כדאי שתתחיל להתרגל שכשותפו, הוא המכריע.

זאב אלקין: תודה רבה לחבר הכנסת פלסנר.

זאב אלקין: בבקשה ארבל, היו כאן מספר שאלות משפטיות, תתייחסי אליהן.

ארבל אסטרחן: דבר ראשון, אני רוצה לציין איזושהי טעות שחוזרת, שגם נאמרה כאן קודם על-ידי חבר הכנסת חנין, קדימה חדלה להיות חברה בסיעות האופוזיציה - - -

אילן גילאון: זה מספיק, קדימה חדלה להיות, זה די.

אילן גילאון: אפשר לפרוש פה.

ארבל אסטרחן: - - ביום שלישי ולא ביום רביעי עם אישור ההסכם.

ארבל אסטרחן: ביום שלישי הונח הסכם קואליציוני על שולחן הכנסת.

ארבל אסטרחן: הוא אושר קודם לכן על-ידי הסיעות.

ארבל אסטרחן: באותו יום חדל מופז להיות יו"ר - - -

מרינה סולודקין: זה גס מאוד, קדימה חדלה להיות – לשבת כאן עם שלושה מנדטים ולומר את הדברים האלה.

אילן גילאון: שלושה מנדטים, אבל קיימים.

קריאה: למה מישהו סופר אותם?

זאב אלקין: חבר הכנסת אילן גילאון, אני חייב להעיר - - -

אילן גילאון: מילא, אני מכיר את כל המצביעים שלי אישית, אין לי בעיה, אבל אני חי וקיים.

אילן גילאון: אני לא מנסה להיות – איך אמרת אורי – מחסן חלקי חילוף למשהו.

אילן גילאון: לא.

אילן גילאון: ולכן ביקשתי, תשחררו את אנשי קדימה כמו בתיבת נוח, כל אחד - - -

זאב אלקין: חבר הכנסת אילן גילאון, יכול להיות שאני אגלה לך דבר לא נעים, אבל אתה יושב בוועדה הזאת על מכסת סיעת קדימה.

זאב אלקין: לכן אם קדימה חדלה להיות, לא תוכל להיות מיוצג כאן - -

אילן גילאון: אני לא - - - חברה בפירוק, אתה יודע מה עושים עם הנכסים.

זאב אלקין: - - אז לכן כדאי להיזהר.

זאב אלקין: כדאי להיזהר מאוד.

זאב אלקין: אתה כרגע מייצג פה את סיעת קדימה.

זאב אלקין: שים לב.

זאב אלקין: שים לב.

אילן גילאון: אני מוכן להתפטר רק כדי להצדיק את הפירוק של קדימה, תאמין לי.

אילן גילאון: אני לא קיים.

ארבל אסטרחן: התקנון קובע - - -

רחל אדטו: - - -

אילן גילאון: חבר'ה, איך אומרים?

אילן גילאון: קצת פנים.

אילן גילאון: איך סבא שלי היה אומר?

אילן גילאון: יותר טוב תשתוק, הוא היה אומר במצבים כאלה.

ארבל אסטרחן: התקנון קובע הוראה ייחודית לגבי יו"ר הוועדה לענייני ביקורת המדינה, שלפיה הוא יהיה חבר בסיעות האופוזיציה, וכהונת היו"ר – אם הוא חדל להיות חבר בסיעות האופוזיציה – כהונתו תחדל בתום 14 ימים, שאותם כאמור אנחנו סופרים מיום שלישי.

ארבל אסטרחן: ובתקופה הזאת – או לאחריה – צריך לבחור יו"ר חדש מסיעות האופוזיציה.

ארבל אסטרחן: זה נכון שהמצב החדש שנוצר לאור האופוזיציה הקטנה מחייב שינויים מסוימים, לעמדתנו, בהרכב הוועדות, או בחינה של הרכב הוועדות והתפקידים בכנסת בכלל.

ארבל אסטרחן: היועץ המשפטי לכנסת גם פנה בעניין הזה ליו"ר הכנסת.

ארבל אסטרחן: היתה אמורה להתקיים ישיבה אתמול, שבגלל ההצבעות הארוכות נדחתה, אבל הדבר הזה יקרה.

ארבל אסטרחן: למשל, זה שבוועדה לענייני ביקורת המדינה יש יחס של עשרה ח"כים מהקואליציה מול אחד, בוועדת החוץ והביטחון יש 16 מהקואליציה מול אחד.

ארבל אסטרחן: זה עניין שהוא בעייתי, אבל מבחינה פורמאלית - - -

אילן גילאון: רגע, אז אם אני מחזיר גם את המקום שלי אז מה היחס יהיה?

אילן גילאון: זה שייך לקדימה בעצם.

אילן גילאון: קחו את המקום הזה, אולי זה יעזור לכם בחלוקה.

ארבל אסטרחן: כמובן שמבחינה פורמאלית, ברגע שוועדת הכנסת ממליצה והוועדה לענייני ביקורת המדינה בוחרת מבין חבריה חבר שהוא חבר אופוזיציה, אני לא חושבת שאנחנו יכולים להתערב בעניין הזה מעבר לדבר הכללי, שאמרתי שאנחנו צריכים לשנות, או לבדוק את הרכב הוועדות.

עמיר פרץ: איך אמרת?

עמיר פרץ: חבר מתוך חבר - - המשפט שאמרת, מי בוחר?

ארבל אסטרחן: מי שבוחר את יו"ר הוועדה זו הוועדה מבין חבריה, לפי המלצת ועדת הכנסת.

ארבל אסטרחן: עכשיו לעניין החלפת יו"ר ועדה, החלפת היו"ר נעשית באותה דרך שבה נבחר יו"ר, כפי שנעשה כעת.

ארבל אסטרחן: זאת אומרת, ועדת הכנסת ממליצה, הוועדה מתכנסת ובוחרת.

ארבל אסטרחן: אתה בטח זוכר את המקרה של רייסר, שאז הובא למליאת הכנסת.

ארבל אסטרחן: כאשר רצו להדיח את יו"ר ועדת הכנסת ולא הלכו בדרך הזו של כינוס ועדת הכנסת, אלא הלכו למליאה שהחליפה את הרכב כל הוועדה.

ארבל אסטרחן: זה דבר שלא נפסל בבית המשפט בזמנו כאשר רייסר עתר, אבל זו לא דרך המלך להחלפת יו"ר ועדה.

ארבל אסטרחן: מאז זה גם לא נעשה, אלא הדרך היא אותה דרך שנבחר מלכתחילה יו"ר ועדה, ועדת כנסת והוועדה - - -

עמיר פרץ: יש איזה טעם לפגם שיושב-ראש הוועדה ייבחר בעוד שבוע?

ארבל אסטרחן: אין מניעה, אבל כמובן לא אנחנו אלה שמחליטים את הזמנים.

עמיר פרץ: אין מניעה.

יוחנן פלסנר: היא אמרה עד 14 יום.

ארבל אסטרחן: 14 ימים מיום שלישי.

עמיר פרץ: איזה בעיה?

זאב אלקין: לא, אם חבר הכנסת רוני בר-און היה ממשיך לכהן בתפקידו, אז בוודאי, לא היתה בעיה.

עמיר פרץ: אין שום בעיה.

עמיר פרץ: אל"ף, הוא יכול לכהן - -

זאב אלקין: בשתי ועדות?

עמיר פרץ: - - בשתי ועדות - -

זאב אלקין: תיאורטית הוא יכול.

עמיר פרץ: - - לשבוע ימים.

עמיר פרץ: העומס עליו לא יהיה דרמטי מידי.

זאב אלקין: הוא יכול אפילו להיות ועדת השניים – אחד מול אחד.

יוחנן פלסנר: יהיה ואקום של שבוע, במדינת ישראל לא יהיה - - -

זאב אלקין: הכול אפשרי.

ארבל אסטרחן: אגב, אין יו"ר ועדת חוץ וביטחון כבר כמה ימים.

עמיר פרץ: נו, אז מה קרה?

זאב אלקין: לכן אנחנו כאן.

זאב אלקין: ברגע - - כי מופז הפסיק ביום רביעי, ברגע שקדימה בחרה מחליף.

יוחנן פלסנר: אתה לא הרגשת את ההתרופפות הביטחונית?

זאב אלקין: תודה רבה ארבל.

זאב אלקין: שימו לב, אל תתפזרו, כי אחרי סעיף 2 יש עוד סעיף 3, הוא סעיף נפרד, לכן אני אביא אותו להצבעה בנפרד, של מינוי רוני בר-און לראשות ועדת תקציב הביטחון.

ישראל אייכלר: יש לנו עוד חמש דקות עד המליאה.

זאב אלקין: לכן אני רוצה לעבור להצבעה.

זאב אלקין: אני מקווה שהדיון בסעיף 3 לא יהיה ארוך.

זאב אלקין: בסעיף 3, בהתאם למה שפתחתי כשיריב נתן לי את זכות הדיבור, אני מביא להצבעה את ההמלצה שוועדת הכנסת תמליץ על מינוי חבר הכנסת רוני בר-און כיושב-ראש ועדת חוץ וביטחון, ומינוי חבר הכנסת אורי אריאל כיושב-ראש ועדת ביקורת המדינה.

עמיר פרץ: לא, לא ביחד.

אילן גילאון: לא ביחד.

אילן גילאון: לא ביחד.

עמיר פרץ: מה זה החבילה הזאת?

עמיר פרץ: זו לא עסקת חבילה.

עמיר פרץ: זאביק אלקין, עם כל הכבוד, זה לא ביחד.

זאב אלקין: זה סעיף אחד.

אילן גילאון: אז נצביע גם נגד רוני בר-און.

זאב אלקין: אוקיי, אז אני מביא קודם להצבעה את המינוי של חבר הכנסת רוני בר-און לראשות ועדת חוץ וביטחון.

זאב אלקין: מי בעד?

זאב אלקין: מי נגד?

עמיר פרץ: אני זכאי להביע?

זאב אלקין: כן.

עמיר פרץ: אני בעד.

זאב אלקין: מי נגד?

זאב אלקין: מי נמנע?

זאב אלקין: בעד – פה אחד

זאב אלקין: נמנעים – אין

זאב אלקין: אושר.

זאב אלקין: ההצבעה השנייה, מינוי חבר הכנסת אורי אריאל לראשות ועדת ביקורת המדינה.

עמיר פרץ: אני מבקש לציין שמדובר במינוי זמני.

זאב אלקין: אין דבר כזה תקנונית.

עמיר פרץ: אז תקבע את זה לשבועיים.

זאב אלקין: אין דבר כזה.

זאב אלקין: מה שיש – כבר דנו בזה מספר פעמים בוועדת הכנסת.

זאב אלקין: ועדת הכנסת ממנה יושב-ראש.

זאב אלקין: זכותה בכל רגע נתון להביא מועמד חלופי.

זאב אלקין: אנחנו דיברנו על זה כבר מספר פעמים, כשקדימה הביאה את המועמדות של שאול מופז, גם אז הם אמרו שזה בינתיים זמני.

זאב אלקין: הצבענו עליו כיו"ר ועדה, אם היה צורך להחליף, היינו מחליפים.

עמיר פרץ: אז אני מבקש להצביע - - -

ארבל אסטרחן: יש דבר כזה יו"ר ועדה.

עמיר פרץ: יש דבר כזה.

זאב אלקין: לא כהמלצה של ועדת הכנסת.

עמיר פרץ: רגע, אני מבקש שהיועצת המשפטית תגיד.

עמיר פרץ: סליחה.

ארבל אסטרחן: זה אפשרי.

עמיר פרץ: סליחה, עם כל הכבוד, היועצת המשפטית תאמר את דברה.

עמיר פרץ: יש אפשרות למנות ממלא מקום לשבועיים.

זאב אלקין: עמיר, אני רואה שאתה רוצה לנהל את ההצבעה.

עמיר פרץ: אני לא רוצה, אבל למה אתה אומר שאין אפשרות?

עמיר פרץ: יש אפשרות.

אילן גילאון: למה שהוא לא ירצה?

אילן גילאון: אתה רוצה לנהל את האופוזיציה, אז למה שהוא לא ירצה לנהל את ההצבעה?

ארבל אסטרחן: הוא יכול לכהן ללא הגבלה עד שיחליפו.

עמיר פרץ: בסדר, אבל הוא מוגדר ממלא מקום.

עמיר פרץ: אז אני מבקש למנות ממלא מקום עד שנגיע להסכמות.

זאב אלקין: טוב, תודה רבה.

זאב אלקין: אני חושב שהדיון מוצה.

זאב אלקין: אתה רשאי להצביע נגד, אתה רשאי להצביע בעד.

זאב אלקין: מה שאתה רוצה.

עמיר פרץ: אבל זאביק, אתה לא יכול להטעות את כל הוועדה, סליחה.

זאב אלקין: עמיר, אתה מפריע לי, בבקשה.

עמיר פרץ: אני יכול להפריע לך כשאתה מטעה את הוועדה.

זאב אלקין: אנחנו באמצע ההצבעה.

זאב אלקין: עמיר, אני מבקש - - -

עמיר פרץ: לא, לפני דקה אתה אמרת - -

זאב אלקין: זו התראה ראשונה.

זאב אלקין: אל תחייב אותי להוציא אותך.

עמיר פרץ: - - שאי-אפשר לעשות את זה.

דוד רותם: עמיר, אתה צודק, אפשר לעשות את זה, השאלה אם רוצים לעשות את זה.

ארבל אסטרחן: - - -

עמיר פרץ: שלא יטעה, הוא אומר אי-אפשר.

זאב אלקין: עמיר, אני קורא לך לסדר פעם שנייה.

עמיר פרץ: נו אז מה?

עמיר פרץ: מה יקרה?

עמיר פרץ: גם תוציא אותי.

עמיר פרץ: בבקשה.

זאב אלקין: אני מעדיף שלא, אבל אתה מפריע לי להמשיך את התהליך.

עמיר פרץ: - - - הדורסנות, מה שנקרא - -

זאב אלקין: חבר הכנסת פרץ - - -

עמיר פרץ: - - את כל הגבולות אתה עובר.

זאב אלקין: אני מביא להצבעה את המינוי של חבר הכנסת אורי אריאל לראשות ועדת ביקרות המדינה.

זאב אלקין: מי בעד?

דב חנין: אדוני, רגע.

זאב אלקין: אנחנו באמצע ההצבעה, חבר הכנסת חנין.

עמיר פרץ: בסדר, אנחנו מבקשים רוויזיה.

זאב אלקין: שנייה, עוד לא סיימנו להצביע.

זאב אלקין: מי נגד?

זאב אלקין: בעד – רוב

זאב אלקין: נמנעים – אין

זאב אלקין: המינוי אושר.

עמיר פרץ: אנחנו מבקשים רוויזיה.

זאב אלקין: אוקיי, נרשם.

זאב אלקין: כמובן, הרוויזיה תיקבע.

זאב אלקין: הסעיף השלישי, לגבי מינוי לוועדה משותפת לעניין תקציב הביטחון – שינויים בהרכב הוועדה וקביעת היושב ראש.

זאב אלקין: חברים, אני לא סיימתי, לפחות מה שנוגע לחבר הכנסת רוני בר-און.

זאב אלקין: כחלק מהחילופים שנעשו, ישנה בקשה – קודם כל חילופי גברי בהרכב ועדת תקציב הביטחון – שחבר הכנסת רוני בר-און יחליף את חבר הכנסת שאול מופז.

זאב אלקין: ודבר שני, בהמשך לכך, כחלק מאותה הצעה, שחבר הכנסת רוני בר-און יחליף את חבר הכנסת שאול מופז גם בראשות הוועדה המשותפת לתקציב הביטחון.

זאב אלקין: יש מישהו שרוצה לדבר על זה?

זאב אלקין: אז אני מביא את להצבעה.

זאב אלקין: מי בעד ההצעה הזאת?

זאב אלקין: מי נגד?

זאב אלקין: מי נמנע?

זאב אלקין: בעד – פה אחד.

זאב אלקין: נמנעים – אין

זאב אלקין: הבקשה אושרה.

זאב אלקין: (היו"ר יריב לוין)

יריב לוין: רבותי, אני מבקש לחזור, ברשותכם, לסוגיה של ערעורים על החלטת הנשיאות.

יריב לוין: מאחר שחברת הכנסת חוטובלי הגיעה לישיבה, אם כי באיחור - - -

דוד רותם: היא לא רוצה.

יריב לוין: מה היא לא רוצה?

דוד רותם: היא לא תהיה פה, יש לה איזו אזכרה ביום רביעי.

יריב לוין: היא ויתרה?

דוד רותם: היא מוותרת על הערעור.

יריב לוין: היא ויתרה על הערעור, בסדר.

יריב לוין: אם כך אין בעיה.

יריב לוין: תודה רבה, הישיבה נעולה.